สะพัด! บอร์ด ก.ล.ต. ไม่ต่อ “รื่นฤดี” นั่งเลขาธิการ เหตุสั่งสอบ “เอเชีย เวลท์”
ลือสะพัด “พิชิต” ประธานบอร์ดก.ล.ต.เกี่ยวพัน บล.เอเชีย เวลท์ พันมติบอร์ดก.ล.ต. ไม่ต่อวาระ “รื่นวดี สุวรรณมงคล” พร้อมนัดเคลียร์ปัญหาสัปดาห์หน้า ฟาก “รื่นวดี” ยื่นเรื่องร้องคลัง สอบเหตุมติบอร์ดก.ล.ต.ไม่ถูกต้องโปร่งใส
ลือสะพัด “พิชิต” เกี่ยวพัน บล.เอเชีย เวลท์ พันมติบอร์ดก.ล.ต. ไม่ต่อวาระ “รื่นวดี สุวรรณมงคล” นัดเคลียร์ใจสัปดาห์หน้า ฟาก “รื่นวดี” ยื่นเรื่องร้องคลัง สอบเหตุมติไม่โปร่งใส
26 ม.ค. 2566

ผู้สื่อข่าวรายงานว่า ที่ประชุมคณะกรรมการกำกับหลักทรัพย์และตลาดหลักทรัพย์ หรือ ก.ล.ต. เรียกประชุมสัปดาห์หน้า เพื่อหารือประเด็นปัญหากรณีประชุมบอร์ด “ลับ” ซึ่งมีมติ 6 ต่อ 4 ไม่ต่อวาระแบบอัตโนมัติให้กับ “นางสาวรื่นวดี สุวรรณมงคล” เลขาธิการก.ล.ต.คนปัจจุบัน ที่กำลังจะครบวาระในวันที่ 1 พฤษภาคม 2566
ทั้งนี้มีความเห็นแบ่งเป็น 2 ฝ่าย โดยฝ่ายหนึ่งเห็นว่า “สมควรต่อวาระ” เพราะนางสาวรื่นวดีนับเป็นผู้ที่มีผลงานดีเด่นในขณะที่ดำรงตำแหน่ง ขณะที่อีกฝ่ายหนึ่งเห็นว่า “ไม่ควรต่อวาระแบบอัตโนมัติ” แต่ควรใช้วิธีการสรรหาใหม่
ด้านนางสาวรื่นวดี ขณะนี้ได้ทำหนังสือร้องเรียนถึงความไม่ถูกต้องไม่โปร่งใสของมติบอร์ดไปยังกระทรวงการคลัง สำหรับปมปัญหาที่สร้างรอยร้าวในบอร์ดก.ล.ต.ครั้งนี้ อาจมาจากความขัดแย้งทางความคิดและจุดยืนในการทำงานระหว่างเลขาธิการกับบอร์ด ทั้งเรื่องจัดการปัญหาคุณสมบัติเหรียญ KUB ของกลุ่มบิทคับ และกรณีบริษัท ซิปเม็กซ์ ที่สร้างความเสียหายกว่า 2,000 ล้านบาท
รวมถึงประเด็นที่ “ก.ล.ต.” ตรวจสอบ “บล.เอเชีย เวลท์” เชิงลึก และย้อนหลังกลับไปไกลกว่าเคส MORE ที่เกิดขึ้น ซึ่งพบว่ามีข้อบกพร่องภายในการโอนเงินในกลุ่มครอบครัวผู้บริหารและครอบครัวผู้ถือหุ้น ซึ่งมีภรรยานายพิชิต อัคราทิตย์ ร่วมถือหุ้นอยู่ราว 1.25% ทั้งนี้นายพิชิตเคยดำรงตำแหน่งเป็นประธานเจ้าหน้าที่บริหารของ “บล.เอเชีย เวลท์” ด้วย และปัจจุบันดำรงตำแหน่งเป็นประธานคณะกรรมการ ก.ล.ต.
ดังนั้นจึงทำให้เกิดข้อครหาขึ้นว่า สาเหตุที่ “นายพิชิต อัคราทิตย์” ในฐานะประธานก.ล.ต. ลงมติไม่ต่อว่าระให้กับนางสาวรื่นวดีนั้น อาจเกี่ยวพันกับกรณีนี้ด้วยหรือไม่